Meizhoudagi yoʻl oʻpirilishi (2024)

Meilong trassasidagi oʻpirilish — 2024-yil 1-may kuni Xitoyning Meizhou shahrida mahalliy vaqt bilan, taxminan, 02:10 da sodir boʻlgan halokatli hodisa. Hodisa oqibatida 48 kishi halok boʻldi, 30 kishi jarohatlandi. Hodisa Meilong katta trassasidagi Futszyan yoʻnalishida, K11 yoʻlidan, taxminan, 900 metr uzoqlikda, Guandun provinsiyasining Meizhou shahrida sodir boʻlgan.

Kelib chiqishi

Trassa yoʻnalishi 
Meilong yoʻli Meijiang tumanini Guandun provinsiyasining Meychjou shahrida joylashgan Dabu okrugi bilan bogʻlaydigan avtomobil yoʻlidir. Yoʻlning voqea sodir boʻlgan qismi 2014-yil 31-dekabrda foydalanishga topshirilgan. Loyihaning qurilishi ham, rekonstruksiyasi ham Guangdong Communications Group kompaniyasi tomonidan amala oshirilgan edi.

2023-yil 1-aprel kuni Meilong ekspress yoʻli kuchli yomgʻir tufayli qulab tushgan. Voqea oqibatida hech kim jabrlanmagan boʻlsa-da, 9-may soat 24:00 ga qadar qatnov toʻxtatilgan edi.

Ob-havo 
Hodisadan oldin Guandunda kuchli yogʻingarchilik kuzatilgan edi. Oʻsha kuni Guandunning koʻplab hududlari meteorologik ofat haqida ogohlantirishlar eʼlon qilgan. 1-may kuni soat 08:19 holatiga koʻra, viloyat boʻylab 41 marta yomgʻir, 48 marta momaqaldiroq va shamol va 5 marta doʻl haqida ogohlantirish berilgan.

Aprel oyida Meychjouda bir necha marta kuchli yogʻingarchilik sodir boʻldi va bu oy rekord natija qayd etgan edi. 1-apreldan 30-aprelgacha Dabu okrugiga 628,2 millimetr yogʻingarchilik boʻldi, bu oʻrtacha yogʻingarchilik miqdori, 228,4 millimetrdan 2,75 baravar yuqori. Meteorologik nazoratlar shuni koʻrsatdiki, 30-aprel ertalab soat 8:00 dan 1-may ertalab 8:00 gacha Dabu okrugida yogʻingarchilik miqdori oʻrtacha 48,9 millimetr va maksimal 66,1 millimetrni tashkil etdi.

30-aprel kuni Guandun provinsiyasi transport departamentining xabarnomasida aytilishicha, davomli kuchli yogʻingarchilik tufayli Guandundagi ayrim avtomagistrallar hamda boshqa katta va kichik yoʻllarga ham shikast yetgan.

Hodisa sabablari
Hodisa kelib chiqishiga doir anoq sabablar keltirilmagan. Dastlabki taxminlarga koʻra, bu geologik tuzilish, suv eroziyasi, qurilish sifati va boshqa omillar bilan bogʻliq boʻlishi mumkin.

Yoʻqotishlar 
Yoʻlning zararlangan qismi uzunligi, taxminan, 17,9 metrni, maydoni esa taxminan 184,3 kvadrat metrni tashkil etdi.

Soat 14:00 holatiga koʻra, 2-may kuni 23 ta mashina hodisa sodir boʻlgan joyda qamalib qolgan, natijada 48 kishi halok boʻlgan va 30 kishi jarohatlangan. Aksariyat avtomobillar loyga koʻmilgan, baʼzi mashinalar esa yonib ketgan. Jarohatlangan 30 kishi, asosan, suyak jarohati, bosh jarohati va oʻpka siqilishidan aziyat chekkani aniqlangan. Yigirma sakkiz nafari Meizhou xalq kasalaxonasida, ikki nafari Dabu xalq kasalxonasida davolanishga olib borilgan.

Munosabat 
1-may kuni Guandun provinsiyasi va Meizhou munitsipaliteti avariyadan qutqaruv operatsiyasi uchun qoʻmondonlik shtabini tuzdi. Voqea joyida qutqaruv ishlariga jamoat xavfsizligi, favqulodda vaziyatlarni bartaraf etish, yongʻin, sogʻliqni saqlash, transport va kon-qutqaruv otryadlarining 500 dan ortiq xodimlari safarbar etilgan. Guandun provinsiyasi Xitoy Kommunistik partiyasi qoʻmitasi kotibi Huang Kunming ikkita video orqali yigʻilish oʻtkazib, koʻrsatmalar berdi. Guandun provinsiyasi gubernatori Van Veychun favqulodda vaziyatlarni bartaraf etish ishlarini boshqarish uchun falokat joyiga zudlik bilan yetib kelgan.

Manbalar 

Tabiiy ofatlar
2024-yil may oyida sodir boʻlgan voqealar